送和斜川詩二首  其一
作者：王銍
朝代：宋

paragraphs: 兩脚垂天際，愁雲慘不休。
尋幽抱奇癖，欲繼斜川游。
中原苦兵革，誰能障倒流。
野老且吞聲，蹤跡逐閒鷗。
策杖過短壑，蠟屐登高邱。
臨風一長嘯，慨然伊呂儔。
神交溯二子，新詩遠寄酬。
魚緘生春色，風流似舊否。
恰喜心期合，且緩杞人憂。
我曹非天厄，伐木友聲求。